Diari Oficial de la Generalitat Valenciana


Sumari del DOGV 6294, del 22-06-2010 (2010/6867)

Informació pública del Programa d'Actuació Integrada del Sector UE-4 del Pla General d'Ordenació Urbana per gestió directa municipal, juntament amb la documentació que l'integra, el projecte de reparcel·lació i l'expedient de quotes.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6294

Data del DOGV
:   22-06-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/6867


Data del document
:   04-06-2010

Organisme emissor
:   Ajuntament d'Alborache

Tipus de document
:   Anunci

Descriptors 

:   * Alborache
    * pla d'urbanisme
    * administració local

Informació pública del Programa d'Actuació Integrada del Sector UE-4 del Pla General d'Ordenació Urbana per gestió directa municipal, juntament amb la documentació que l'integra, el projecte de reparcel·lació i l'expedient de quotes. [2010/6867]  
En data 25 de març de 2010, el Ple de la corporació va adoptar el següent acord, que es transcriu íntegrament:  
«Primer  
Acordar la gestió directa municipal del Programa d'Actuació Integrada de la Unitat d'Execució UE-4 del Sòl Urbanitzable del Pla General, i sotmetre'l, juntament amb tota la documentació que l'integra, el projecte de reparcel·lació forçosa i l'expedient de quotes d'urbanització, a informació pública i tràmit d'audiència als interessats durant el termini d'un mes.  
Segon  
A aquests efectes, publicar un edicte en el Diari Oficial de la Comunitat Valenciana i en un diari d'informació general d'àmplia difusió a la localitat. Amb anterioritat a la publicació, cursar una notificació formal als interessats, als qui consten com a titulars de drets, de conformitat amb el que estableix l'article 128.6 en relació amb l'article 166 de la Llei Urbanística Valenciana. Així mateix, inserir en la pàgina web municipal () la informació urbanística relativa a la formulació del programa d'actuació integrada objecte d'aquest acord, així com els documents que l'integren, el projecte de reparcel·lació i l'expedient de quotes.  
Tercer  
Sol·licitar al Registre de la Propietat el corresponent certificat de domini i càrregues, amb la nota d'afecció de les finques a aquesta actuació. Si apareixen durant la informació pública nous titulars no tinguts en compte en el projecte de reparcel·lació, se'ls donarà audiència per un període de 15 dies, sense necessitat d'un nou període d'informació pública.  
Quart  
Durant l'esmentat termini d'informació pública, comptador des de la publicació de l'edicte en el Diari Oficial de la Comunitat Valenciana, els interessats podran consultar els documents integrants de l'expedient a l'Ajuntament d'Alborache, en horari d'oficina (de dilluns a divendres, de 09.00 a 14.00 hores), així com en la pàgina web municipal () i presentar les al·legacions que estimen oportunes.  
Cinqué  
De conformitat amb el que estableix l'article 101 de la Llei Urbanística Valenciana, l'anunci d'informació pública tindrà efecte suspensiu de l'atorgament de llicències de parcel·lació, edificació, demolició i primera ocupació, en allò que resulten contradictòries amb determinacions contingudes en el programa».  
De conformitat amb el que disposa l'article 128.6, en relació amb l'article 166, de la Llei Urbanística Valenciana, s'incorpora al present edicte la informació següent: dades sobre edificabilitat i parcel·la mínima (superfície mínima de parcel·la: 150,00 m²s. Front mínim: 6,00 ml. Dimensió mínima del rectangle inscrit: 6x15 ml, coincidint un dels costats amb la fatxada, els límits laterals de la parcel·la no podran formar un angle inferior a 60 graus sexagesimals amb l'alineació exterior. Nombre màxim de plantes: II. Alçària de cornisa: 7 ml. Separació a confrontacions i fatxada: 3 ml). Aprofitament tipus (AT residencial AR sector UE-4 sòl urbanitzable: 0,33 m²t/m²s). Superfície mínima de terrenys necessària per a obtindre una parcel·la de resultat (341,22 m²s). Import estimatiu de les càrregues d'urbanització (sense IVA), si no hi ha el projecte d'urbanització, cànon de sanejament i de la licitació de les obres d'urbanització a la baixa (43,42 €/m²s brut inicial. 106,78 €/m²t). Forma de gestió (gestió directa municipal, que comporta l'exclusió dels tràmits de concurs previstos en la Llei Urbanística Valenciana per a selecció d'urbanitzador i, en conseqüència, no pertoca ni la presentació d'alternatives tècniques ni proposicions juridicoeconòmiques). Dades sobre retribució (retribució en metàl·lic, segons el PAI gestió directa, art. 128.6 LUV, Decret Llei 1/2008. No s'estableix retribució en terrenys ni, per tant, coeficient de canvi).  
S'adverteix a tots els propietaris el seu deure d'aportar a l'Ajuntament els títols de les seues finques i manifestar les situacions jurídiques que coneguen i afecten les seues finques.  
Igualment, i de conformitat amb l'article 59.5 Llei 30/1992, la publicació d'aquest anunci tindrà els efectes de notificació a aquells interessats que resulten desconeguts o s'ignore el lloc o mitjà de notificació, i, especialment, a aquells respecte dels quals, després d'intentada la notificació personal, aquesta haja resultat infructuosa, i, en concret: Francisco José Simó Guerrer, carrer de Ben Amir, número 10, porta 5, 46431 València.  
Se significa, finalment, que contra el present acord, al tractar-se d'un acte de tràmit, no s'hi pot interposar-se cap recurs, sense perjudici que en el termini atorgat s'hi puguen formular les al·legacions que s'estimen oportunes.  
Alborache, 4 de juny de 2010.- L'alcalde: Miguel Vicente Pinach Montó.